DILONGO 74
Yesu Wuyiza ba Mesiya
Yoane wuba longanga batu ti mutu wumweka waba kwiza wulutidi nkinza ke naveka. Bo Yesu kadukisa 30 di mimvu, nandi wubotuka ku Ngalili ayi wuyenda ti ku mwila wu Yolidani, va kibwangu Yoane kaba botikilanga batu. Yesu bo kadinda Yoane mwingi kambotika, nandi wumvutudila: ‘Minu yilendi kubotika ko, vayi ngyewu, ngye fweti kumbotika.’ Yesu wukamba Yoane: ‘Buawu Yave kantombila.’ Bosi bawu babwadi bakuluka mu mwila wu Yolidani, ayi Yoane wukotisa nyitu yoso yi Yesu mu nlangu.
Bo Yesu kabasika mu nlangu, nandi wusambila. Mu thangu beni, diyilu dizibuka ayi phevi yi Nzambi yikuluka buka dibembi. Mbembo yi Yave yiyuwakana ku diyilu: “Ngyewu widi mwan’ama wu luzolo, khini yiwombu wukumbonisanga.”
Bo pheve yi Yave yiyadila mu Yesu, nandi wuyiza ba Klisto ove Mesiya. Bosi wuyiza ba wukubama mwingi kutona kisalu Yave kamvana.
Bo kamana kubotama, Yesu wuyenda ku thandu ayi wudukisa kuna 40 di bilumbu. Bo kavutuka, nandi wuyenda tala Yoane. Mu thangu Yesu kaba fikama, Yoane wutuba: ‘Talanu mwana dimemi di Nzambi, dimbotulanga masumu mu nza.’ Yoane katubila mawu kibila kaba tomba batu bazaba ti Yesu nandi Mesiya. Ngye zebi mambu mbi Yesu kamonikina bo kaba ku thandu? Tunkwiza zaba mawu mu dilongi dinlanda.
“Mbembo yitotuka ku diyilu, yiwakana: ‘Ngyewu widi mwan’ama wu luzolo, khini yiwombu wukumbonisanga.’”—Malako 1:11
kmb_Latn kin_Latn kon_Latn kon_Latn kon_Latn kon_Latn tso_Latn